CELEX: 32005D0853
Language: lt
Date: 1133308800000
Title: 2005/853/EB: 2005 m. lapkričio 30 d.  Komisijos sprendimas, leidžiantis Prancūzijai uždrausti parduoti galutiniam vartotojui, sėti arba sodinti tam tikruose Prancūzijos regionuose skirtą Iberijos pusiasalio kilmės  Pinus pinaster Ait . dauginamąją medžiagą, kurią pagal Tarybos direktyvą 1999/105/EB netinka naudoti tokiose teritorijose  (pranešta dokumentu Nr. C(2005) 4534)

2.12.2005   
            
            
               LT
            
            
               Europos Sąjungos oficialusis leidinys
            
            
               L 316/14
            
         
      KOMISIJOS SPRENDIMAS
   
   2005 m. lapkričio 30 d.
   leidžiantis Prancūzijai uždrausti parduoti galutiniam vartotojui, sėti arba sodinti tam tikruose Prancūzijos regionuose skirtą Iberijos pusiasalio kilmės Pinus pinaster Ait. dauginamąją medžiagą, kurią pagal Tarybos direktyvą 1999/105/EB netinka naudoti tokiose teritorijose
   (pranešta dokumentu Nr. C(2005) 4534)
   (autentiškas tik tekstas prancūzų kalba)
   (2005/853/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gruodžio 22 d. Tarybos direktyvą 1999/105/EB dėl prekybos miško dauginamąja medžiaga (1), ypač į jos 17 straipsnio 2 dalį,
   kadangi:
   
               (1)
            
            
               Prancūzija paprašė, kad jai būtų leista uždrausti parduoti galutiniam vartotojui Iberijos pusiasalio kilmės (Ispanija ir Portugalija) Pinus pinaster Ait. dauginamąją medžiagą, skirtą sėti arba sodinti visuose Prancūzijos administraciniuose regionuose, išskyrus Provence-Alpes-Côte d’Azur, Languedoc-Roussillon ir Korsikos regionus.
            
         
               (2)
            
            
               Prancūzija parėmė savo prašymą, pateikdama visą minėtos direktyvos 17 straipsnio 2 dalies a ir b punktuose prašomą informaciją, kaip nurodyta 2002 m. rugsėjo 9 d. Komisijos reglamente (EB) Nr. 1602/2002, nustatančiame išsamias Tarybos direktyvos 1999/105/EB taikymo taisykles dėl leidimo valstybėms narėms uždrausti tam tikros miško dauginamosios medžiagos pardavimą galutiniam vartotojui (2).
            
         
               (3)
            
            
               Prancūzija pateikė įrodymų iš komercinės miškininkystės srities, kad Pinus pinaster Ait. medžiai, užaugę iš tam tikrų Iberijos pusiasalio regionų kilmės sėklų ir auginami Prancūzijos regionuose, išskyrus minėtus regionus, nebuvo pritaikyti prie šiuose regionuose pasitaikančių žemų temperatūrų. Tai patvirtina katastrofiškos stiprių šalčių pasekmės šios kilmės medžių išlikimui, ypač 1956, 1963 ir 1985 metais. Kiekvieno atskiro Iberijos pusiasalyje esančio provenencijos regiono klimatinių sąlygų palyginimas, kaip apibrėžta pagal direktyvos 1999/105/EB 2 straipsnio g punktą, parengtas, paskelbtas ir išsiųstas Komisijai ir kitoms valstybėms narėms pagal direktyvos 1999/105/EB 9 straipsnį, kartu su Prancūzijos Provence-Alpes-Côte d’Azur, Languedoc-Roussillon ir Korsikos regionų palyginimais, buvo tinkamai atliktas.
            
         
               (4)
            
            
               Prancūzijai turėtų būti leista uždrausti parduoti galutiniam vartotojui miško dauginamąją medžiagą.
            
         
               (5)
            
            
               Šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos ir dauginamosios medžiagos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Prancūzijai leidžiama uždrausti parduoti galutiniam vartotojui į priedą įtrauktų regionų kilmės Pinus pinaster Ait. dauginamąją medžiagą, skirtą sėti arba sodinti visuose Prancūzijos administraciniuose regionuose, išskyrus Provence-Alpes-Côte d’Azur, Languedoc-Roussillon ir Korsikos regionus.
   2 straipsnis
   Šis sprendimas skirtas Prancūzijos Respublikai.
   
      Priimta Briuselyje, 2005 m. lapkričio 30 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 11, 2000 1 15, p. 17. Direktyva su pakeitimais, padarytais 2003 m. Stojimo aktu.
   
      (2)  OL L 242, 2002 9 10, p. 18.
   
      PRIEDAS
      
         Pinus pinaster Ait. provenencijos regionai Iberijos pusiasalyje
      
                  a)
               
               
                  Ispanija:
                  
                              Provenencijos regiono nuoroda pagal Direktyvos 1999/105/EB 9 straipsnį Ispanijos paskelbtame oficialiame Ispanijos patvirtintos sėklinės bazės sąraše
                           
                           
                              Provenencijos regiono pavadinimas
                           
                        
                              1a
                           
                           
                              Noroeste-litoral
                           
                        
                              1b
                           
                           
                              Noroeste-interior
                           
                        
                              5
                           
                           
                              Bajo Tietar
                           
                        
                              15
                           
                           
                              Sierra de Espadan
                           
                        
                              16
                           
                           
                              Levante
                           
                        
                              18
                           
                           
                              Moratalla
                           
                        
                              19
                           
                           
                              Sierra Almijara-Nevada
                           
                        
                              20
                           
                           
                              Sierra Bermeja
                           
                        
                              A
                           
                           
                              Benicasim
                           
                        
                              C
                           
                           
                              Litoral Catalan
                           
                        
                              D
                           
                           
                              La Safor
                           
                        
                              E
                           
                           
                              Fuencaliente
                           
                        
                              F
                           
                           
                              Sierra de Oria
                           
                        
                              G
                           
                           
                              Serrania de Ronda
                           
                        
            
                  b)
               
               
                  Portugalija:
                  
                              —
                           
                           
                              visa teritorija.